Çağdaş şairlər
Vikipediya, açıq ensiklopediya - ویکیپدیا ، آچیق انسایکلوپدیا
ÖMRÜM-GÜNÜM
Həsrətin qovurur məni gizlicə,
Çarmıxa çəkilləm sanki, bu gecə.
Ağlayan kədərə mən dözüm necə?,
Səssiz fəryadıma hay verir ünüm,
Səni axtarıram ay ömrüm - günüm.
Düşüb gözlərinin mavi sehrinə,
İçdim mavilikdən mən su yerinə.
Elə bağlanmışam pünhan sirrimə,
Bilmirəm ağlayım yoxsa öyünüm,
Səni axtarıram ay ömrüm-günüm.
Göylərdən verilən alın yazımsan,
Cəngəllik içində yolum, izimsən.
Dünyadan istəyim, təkcə arzumsan
İlahi sevgidən mən necə dönüm?
Səni axtarıram ay ömrüm-günüm.
Gözlərim dənizdir boşaldım hara?
Necə ümüd verim dərdli qübara?
Hicranın əlindən ürəyim para,
Nə söyləyim, nə danışım, nə dinim,
Səni axtarıram ay ömrüm-günüm.
Xəzangül torpaqdır ayağın altda,
Soruş istəyimi çiçəkdən, otdan.
Soruş nisgilimi göydə buluddan,
Qıyma sənsizlikdən çıraq tək sönüm,
Səni axtarıram ay ömrüm-günüm.
XƏZANGÜL